text: “В страните в криза – Италия и Гърция, правителствата паднаха заради икономиката”, това коментира снощи в Плевен председателят на “Движение България на гражданите” Меглена Кунева. Тя не изключи провеждането на предсрочни избори, защото управляващите не предприемат никакви антикризисни мерки и “ако това не се отразява на политиката в телевизора, то се отразява в хладилника на хората”. Меглена Кунева каза, че високата безработица се дължи на корупцията, нечестните обществени поръчки и организираната престъпност, която създава несигурна икономическа среда. “За да оцелеят малките и средни предприятия, трябва да се залепят за олигарх и монополист, който да им подхвърли колкото и когато реши”, допълни председателят на Движението. “Стартирала е процедурата по регистрация на партията и в кратки срокове се очаква решението на съда”, съобщи секретарят на “Движение България на гражданите” Калин Томов. “Не обещавам обществени поръчки, концесии, постове, депутатски места и разбира се, не обещавам коалиции”, коментира Меглена Кунева и допълни, че амбицията на партията е да бъде първа и много стабилна политическа сила. “Най-големият минус на това правителство е липсата на екип. Не може министрите да се подслушват и те да се мразят”, каза Кунева и уточни, че икономическият екип на “Движение България на гражданите” подготвя управленска програма. “Изборите ще са страшно […]
  “Кабинетът премина в отстъпление след оповестяването на доклада на Европейската комисия”. Това заяви пред БНР председателят на “България за българите” Меглена Кунева. Според нея правителството си е затворило очите, защото е очаквало по-добра оценка. “Ако въпросът е да не падне нечий рейтинг, тогава вече всички сме в беда”, допълни Кунева. Тя коментира, че престъпните групировки у нас винаги са я притеснявали. “В нито един доклад досега не са цитирани такива суми и групировки, както в този доклад”, каза още Кунева. За първи път са специално упоменати и обществените поръчки. “Ако за комисията това е сив дял от икономиката, няма как това да не се отразява върху българските граждани, защото тези хора не плащат данъци и в едни политически и партийни сделки”, допълни Меглена Кунева и заяви, че “това е първото нещо, с което всяко едно правителство трябва да се заеме”. Председателят на “Движение България на гражданите” смята, че това правителство няма воля и план да реши проблемите. “Много е съсипващата оценката, че от ЕК не ни вярват, че ще направим нещо към по-добре през следващата година”, каза още тя. “Няма никаква връзка помежду правителствата, управлението е “една пунктирана линия”, заключи Меглена Кунева. По отношение на вота на недоверие, който ще […]
  “За мен на преден план излиза фактът, че е извършено престъпление против България, извършено е на наша територия, против нашите гости”, заяви председателят на “Движение България за гражданите” Меглена Кунева пред Слави Трифонов по БТВ. Тя изказа съболезнованията си към близките на жертвите. “Трябва всички да се обединим, да се обидният всички служби, да поканим експерти, чужди експерти и да си отговорим на въпросите – имаме ли средства, как ще се справим. Тероризмът дойде на наша територия. Трябва да имаме непрекъсната оценка на риска, на който сме подложени, което става с професионализъм. Професионализмът идва по няколко начина – как се справят хората, как е реагирано на сигналите, анализ, подготвени хора, много честна оценка, открит разговор с обществото, правилно ли са разпределени средствата”, коментира още Меглена Кунева. “Всяка една от мерките, които са предприемани досега, трябва да видим какъв резултат е дала. Превенцията вече има съвсем друг смисъл”, допълни още тя. “България не може да си разреши да губи в условия на икономическа криза. Това може би е проява на нечувствителност, но става въпрос и за туристите. Трябва да си отговорим защо атентатът е извършен точно в Бургас, защо точно в този град”, коментира председателят на “Движение България за гражданите”. “Много […]